1. pielikums

Ādažu novada pašvaldības domes 25.06.2026. sēdes lēmumam Nr. 223

APSTIPRINĀTS

ar Ādažu novada pašvaldības domes

2026.gada 25. jūnija Nr. 223
NOSACĪJUMI

Zemes ierīcības projekta izstrādei zemes vienībai ar kadastra apzīmējumu 8052 003 0649 Siguļos, Carnikavas pag., Ādažu nov.
1. Pamatojums.

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 25.06.2026. lēmums Nr. 223.
2. Darba mērķis.

Pamatot zemes vienības nekustamā īpašuma “Valsts mežs 8052” ar kadastra Nr. 8052 001 0055 sastāvā esošās zemes vienības ar kadastra apzīmējumu 8052 003 0649 Siguļos, Carnikavas pag., Ādažu nov. (turpmāk – Īpašums) sadali, nodrošinot tiešu piekļūšanu jaunveidojamām zemes vienībām no esošām ielām un ceļiem.

3. Darba uzdevums.
3.1. Īpašumam izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.

3.2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.

4. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:

4.1. Paskaidrojuma raksts.

4.2. Grafiskā daļa.

5. Darba izstrādāšanas nosacījumi.

5.1. Zemes ierīcības projekta robežas: zemes vienība zemes vienības ar kadastra apzīmējumu 8052 003 0649 Siguļos, Carnikavas pag., Ādažu nov. robežas.
5.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna atdalāmajai zemes vienībai. 
5.3. Saskaņā ar Carnikavas novada teritorijas plānojumu Īpašums atrodas Mežu teritorijā (M2), kur minimālā jaunveidojamā zemesgabala platība noteikta 20000 m2, Savrupmāju apbūves teritorijā (DzS1), kur minimālā jaunveidojamā zemesgabala platība noteikta 1200 m2 un Dabas un apstādījumu teritorijā (DA4), kur minimālā jaunveidojamā zemesgabala platība noteikta 1200 m2.

5.4. Līdz zemes ierīcības projekta iesniegšanai apstiprināšanai nodibināt braucamā ceļa servitūta tiesību Civillikumā noteiktā kārtībā, lai nodrošinātu piekļuvi atdalāmajai zemes vienībai Dzirnavu ielas posmā (zemes vienībā ar kadastra apzīmējumu 80520030777).
5.5. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma/funkcionālās zonas lietošanas mērķi;
5.6. Projekts jāsaskaņo ar šādām institūcijām:

5.6.1.  Nacionālā kultūras mantojuma pārvalde;
5.6.2. AS “Sadales tīkls”;
5.6.3. SIA “Ādažu ūdens”;
5.6.4. SIA “TET”;

5.6.5. P/a “Carnikavas komunālserviss” speciālistiem;

5.7. Projekts jāsaskaņo ar nekustamā īpašuma ar kadastra Nr. 80525030434 īpašnieku.

5.8. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.

5.9. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.

5.10. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

5.11. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
6. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.
Vecākais teritorijas plānotājs

